“ศบค.” พบผู้ติดเชื้อโควิดใหม่ 60 ราย ในประเทศ 43 ตปท. 17 ป่วยสะสม 26,501 คน
“ศบค.” พบผู้ติดเชื้อโควิดใหม่ 60 ราย ในประเทศ 43 ตปท. 17 ป่วยสะสม 26,501 คน 
“ศบค.” พบผู้ติดเชื้อโควิดใหม่ 60 ราย ในประเทศ 43 ตปท. 17 ป่วยสะสม 26,501 คน
9 มี.ค. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (9 มี.ค.64) ระบุพบผู้ป่วยยืนยันติดเชื้อรายใหม่ 60 ราย  เป็นผู้ติดเชื้อในประเทศ 43 ราย ใน 4 จังหวัด ได้แก่ ปทุมธานี กรุงเทพมหานคร (กทม.) สมุทรสาคร นนทบุรี โดยมาจากระบบเฝ้าระวังและระบบบริการฯ 22 ราย คัดกรองเชิงรุก 21 ราย  และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 15 ราย มาจากต่างประเทศ (มาเลเซีย) ตามเส้นทางธรรมชาติ ไม่ได้เข้า State Quarantine 2 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 26,501 ราย แบ่งเป็นผู้ป่วยที่ติดเชื้อภายในประเทศ 23,623 ราย ตรวจคัดกรองเชิงรุก 14,709 ราย และผู้เดินทางมาจากต่างประเทศ 2,878 ราย เข้าสถานที่กักกันที่รัฐจัดให้ 2,257 ราย รักษาหายป่วยเพิ่ม 74 ราย รักษาหายแล้วรวม 25,851 ราย ยังรักษาอยู่ 565 ราย ไม่มีผู้เสียชีวิต ผู้เสียชีวิตสะสมคงที่ 85 ราย

